Datum: 31. 1. 2020

Spoštovani,

objavljamo odgovor na vprašanje gospodarskega subjekta za javno naročilo št. JHL-32/19 Opravljanje plačilnih storitev direktne obremenitve SEPA

VPRAŠANJE:

Spoštovani, v pogojih javnega naročila za finančno storitev SEPA direktna obremenitev je navedeno, da se »Storitev izvaja v okviru Halcomovih rešitev za SDD po SEPA XML standardu«.
Prosimo za potrditev z vaše strani, da se zahteva iz razpisa lahko umakne, niso namreč vse banke v Sloveniji uporabnice HALCOM sistema.

ODGOVOR:

Naročnik dopušča, da se storitev, ki je predmet naročila, izvaja v okviru katere druge rešitve, pri čemer pa mora ponujena rešitev zagotavljati nemoteno izvajanje finančne storitve SEPA direktne obremenitve, kot je to opredeljeno v razpisni dokumentaciji naročnika.

Ponudnik, ki namerava predmet javnega naročila izvajati v okviru katere druge rešitve, mora k ponudbeni dokumentaciji, na lastnih obrazcih, predložiti opis ponujene rešitve, ki vključuje navedbo, katere finančne storitve ponujena rešitev vsebuje in tudi navedbo načina izvedbe vseh aktivnosti, podobno kot je to opredeljeno v okviru Halcomovih rešitev za SDD po SEPA XML standardu (splošna pravila izvajanja SDD bank ponudnic storitev in Združenja Bank Slovenije, splošnim pogoji poslovanja z direktno obremenitvijo SEPA za prejemnike plačil in Navodila za uporabo direktnih obremenitev SEPA za prejemnike plačil.

Ponudnik, ki namerava predmet javnega naročila izvajati v okviru katere druge rešitve in bo izbran kot najugodnejši ponudnik, bo moral naročniku povrniti vse stroške, ki mu bodo nastali zaradi prilagajanja informacijsko poslovnega okolja v informacijsko okolje ponudbene rešitve. V tem primeru se bo naročnik izbranemu ponudniku izdal račun, ki bo zajemal stroške prilagajanja ponujene rešitve v poslovno informacijsko okolje naročnika. V primeru neplačila računa, bo naročnik te stroške, kot medsebojno kompenzacijo plačil, obračunaval pri plačilu računa za opravljene storitve.

V primeru, da bo za izvedbo predmeta javnega naročila izbran ponudnik, ki namerava predmet javnega naročila izvajati v okviru katere druge rešitve, bo naročnik ustrezno spremenil okvirni sporazum, v okviru navedenih sprememb, ki so zajete v odgovoru na vprašanje gospodarskega subjekta.

Naročnik spreminja razpisno dokumentacijo na način, da se v postopek javnega naročila, v skladu z drugim (2.) odstavkom 47. člena ZJN-3, vključijo pogajanja. Naročnik bo po pregledu pravočasno prejetih ponudb, vse ponudnike, ki bodo izpolnjevali vse pogoje in zahteve naročnika v razpisni dokumentaciji (razen v delu, ki se nanaša na ponudbeno ceno oz. na zagotovljena sredstva naročnika oz. neobičajno nizko ponudbo), preko informacijskega sistema e-JN, povabil k pogajanjem. Predmet pogajanj bo (skupna) skupna ponudbena cena v EUR brez DDV, ki predstavlja merilo za izbiro najugodnejšega ponudnika. Postopek pogajanj oz. pravila, po katerih bodo pogajanja potekala, kraj in čas pogajanj ter vse ostale potrebne informacije za pripravo (končne) ponudbe in izvedbo pogajanj, bo naročnik

obrazložil in pojasnil v pisnem povabilu na pogajanja.

Naročnik spreminja razpisno dokumentacijo na način, da naročnik ŽALE Javno podjetje, d.o.o., Med hmeljniki 2, 1000 Ljubljana, ni naročnik predmetnega javnega naročila. Naročnika javnega naročila sta:

* JAVNO PODJETJE ENERGETIKA LJUBLJANA d. o. o.,
* JAVNO PODJETJE VODOVOD KANALIZACIJA SNAGA d. o. o.

Ponudniki morajo pri pripravi ponudbe upoštevati odgovore na vprašanja in spremembe razpisne dokumentacije z dne 31. 1. 2019, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila